Diari Oficial de la Generalitat Valenciana


Sumari del DOGV 5700, del 11-02-2008 (2008/1557)

ORDE de 5 de febrer de 2008, del conseller d'Immigració i Ciutadania, per la qual es crea el fitxer informatitzat Carnet Valencianitat.
---------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2008/02/05/(1)/dof/vci/html**

### Dades del document

Número de DOGV
:   5700

Data del DOGV
:   11-02-2008

Secció del DOGV
:   I. DISPOSICIONS GENERALS

Número del document
:   2008/1557


Data del document
:   05-02-2008

Organisme emissor
:   Conselleria d'Immigració i Ciutadania

Tipus de document
:   Ordre

Anàlisi jurídica

 Descriptors 

:   * legislació
    * dades personals
    * base de dades
    * administració regional

ORDE de 5 de febrer de 2008, del conseller d'Immigració i Ciutadania, per la qual es crea el fitxer informatitzat Carnet Valencianitat. [2008/1557]  
La Llei Orgànica 15/1999, de 13 de desembre, de Protecció de Dades de Caràcter Personal, establix en l'article 2 que esta s'aplicarà a les dades de caràcter personal registrades en suport físic que els faça susceptibles de tractament, i a tota modalitat d'ús posterior d'estes dades pels sectors públics i privat.  
Així mateix, l'esmentada llei orgànica, disposa en l'article 20 que la creació, la modificació o la supressió dels fitxers de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent.  
El Decret 96/1998, de 6 de juliol, del Consell, pel qual es regulen l'organització de la funció informàtica, la utilització dels sistemes d'informació i el Registre de fitxers informatitzats en l'àmbit de la Generalitat, determina, en els seus articles 10 i següents, el procediment d'inscripció en este últim dels fitxers informatitzats de dades personals creats o gestionats pels distints òrgans i entitats de la Generalitat, com també la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria.  
Per tot el que antecedix, segons el que establix l'article 28 e) de la Llei 5/1983, de 30 de desembre del Consell, i una vegada complits els tràmits establits en l'article 12 del Decret 96/1998, de 6 de juliol, del Consell i, emés el preceptiu informe de l'Advocacia General de la Generalitat.  
ORDENE  
Article 1  
Esta orde té com a objecte la creació i la regulació del fitxer informatitzat que es apareix en l'annex, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
Article 2  
El titular de l'òrgan administratiu responsable del corresponent fitxer adoptarà les mesures de gestió i organització que resulten necessàries per a assegurar la confidencialitat, seguretat i integritat de les dades i que eviten la seua pèrdua, tractament o accés no autoritzat, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.  
Article 3  
Els afectats del fitxer informatitzat mencionat poden exercir el seu dret d'accés, rectificació, i cancel·lació de dades, quan calga, davant de l'òrgan que per al fitxer informatitzat es concreta en esta orde.  
DISPOSICIÓ FINAL  
Esta orde entrarà en vigor l'endemà de la publicació en el Diari Oficial de la Comunitat Valenciana.  
València, 5 de febrer de 2008  
El conseller d'Immigració i Ciutadania  
RAFAEL BLASCO CASTANY  
ANNEX  
Creació fitxer  
Conselleria d'Immigració i Ciutadania  
Direcció General de Ciutadania i Integració  
Denominació del fitxer: CARNET VALENCIANITAT  
1. Finalitat i ús del fitxer  
Llista institucional de la Generalitat amb totes aquelles persones físiques, jurídiques, entitats o institucions a les quals s'haja reconegut la valencianitat, independentment del seu lloc de residència.  
2. Persones o col·lectius sobre els quals es pretén obtindre dades de caràcter personal  
Persones físiques o jurídiques, entitats i institucions a les quals s'haja expedit el carnet de valencianitat.  
3. Procediment de recollida de dades de caràcter personal  
Proporcionades pels mateixos interessats o els seus representants legals, per mitjà de l'aportació de la documentació necessària per a l'expedició del carnet.  
4. Estructura bàsica del fitxer automatitzat i la descripció dels tipus de caràcter personal inclosos en este:  
Per a persones físiques:  
- DNI/ Número de passaport  
- Nom i cognoms  
- Adreça  
- Telèfon  
- Data de naixement  
- Lloc de naixement  
- Sexe  
- Nacionalitat  
- Nom del Centre o de la Comunitat de Valencians a l'Exterior a què estiga associat  
- Data de la resolució per raó de la qual s'expedix el carnet de valencianitat  
Per a persones jurídiques, entitats o institucions:  
- CIF  
- Denominació  
- Nom i cognoms de la persona que ostente la representació legal  
- Adreça  
- Telèfon  
- Data del decret del president de la Generalitat en què se li reconeix la valencianitat.  
5. Cessions de dades de caràcter personal i, si és el cas, les transferències de dades que es prevegen a països tercers:  
No estan previstes  
6. Òrgan responsable del fitxer:  
Direcció General de Ciutadania i Integració  
7. Serveis o unitats davant dels quals poden exercir-se els drets d'accés, rectificació i cancel·lació:  
Àrea de Participació  
8. Mesures de seguretat amb indicació del nivell bàsic, mitjà o alt exigible:  
Nivell bàsic, segons els criteris recollits en el Reial Decret 994/1999, d'11 de juny, pel qual s'aprova el Reglament de mesures de seguretat dels fitxers automatitzats que continguen dades de caràcter personal.


Còpia Permalink ELI